Diari Oficial de la Generalitat Valenciana


Sumari del DOGV 4347, del 01-10-2002 (2002/10963)

ACORD de 30 de juliol de 2002, de la Comissió Territorial d'Urbanisme de València, relatiu a la modificació puntual del Pla General d'Alborache que consistix a compatibilitzar l'ús terciari assistencial en sòl no urbanitzable de protecció agrícola (SNU-2).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10609


Data del document
:   30-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alborache
    * pla d'urbanisme

ACORD de 30 de juliol de 2002, de la Comissió Territorial d'Urbanisme de València, relatiu a la modificació puntual del Pla General d'Alborache que consistix a compatibilitzar l'ús terciari assistencial en sòl no urbanitzable de protecció agrícola (SNU-2). [2002/F10163]
  
Vist l'expedient remés per l'Ajuntament d'Alborache referit a la modificació puntual del pla general que consistix a compatibilitzar l'ús terciari assistencial en sòl no urbanitzable de protecció agrícola (SNU-2), i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del Ple de l'ajuntament en sessió realitzada el dia 25 de febrer de 2002. Una vegada transcorregut el corresponent període d'exposició pública (DOGV núm. 4.220, de 3 d'abril de 2002, i anunci en el diari Levante), sense que es tinga constància que s'hagen presentat al·legacions, es va aprovar provisionalment pel Ple de la corporació local, en data 7 de maig de 2002. El 14 de maig de 2002 va entrar el projecte en este servici territorial.
  
Segon. La Comissió Territorial d'Urbanisme, de data 27 de juny de 2002, va acordar suspendre la modificació per existir contradiccions en el document presentat i no ajustar-se al que disposa l'article 55.2 de la Llei Reguladora de l'Activitat Urbanística.
  
El 19 de juliol de 2002 es va rebre la documentació que pretén esmenar les deficiències abans indicades. Este document es va aprovar per acord del Ple de la corporació local el 18 de juliol de 2002.
  
Tercer. El projecte consta de memòria informativa i justificativa i un pla d'informació. S'incorpora un nou apartat a l'article 5.35 de les normes urbanístiques.
  
Quart. L'objecte de la modificació és permetre com a ús compatible, en terrenys qualificats pel vigent planejament com a sòl no urbanitzable de protecció agrícola, un ús terciari-assistencial, en concret les residències d'assistència a persones majors, mantenint l'actual qualificació del sòl i remetent la tramitació al que disposen les declaracions d'interés comunitari de la Llei 4/1992. Per a això es modifica l'actual redacció de l'article 5.35 de les ordenances, en els termes exposats a continuació (s'incorpora a l'esmentat article el text en negreta i cursiva):
  
«Article 5.35. Sòl no urbanitzable de protecció agrícola (SNU-2).
  
En les àrees grafiades amb este títol en els plans, no podran realitzar-se altres construccions que les destinades a guardar apers de cultiu, bombes de reg, etc.
  
S'establixen els paràmetres urbanístics següents:
  
- Parcel·la mínima 5.000 m².
  
- Superfície construïda màxima de 30 m².
  
- Altura de cornisa de 3,5 m.
  
- Separació a límits de 10 m.
  
S'exceptua de l'anterior la construcció, prèvia declaració d'interés comunitari, de centres residencials d'assistència a persones majors dependents, de conformitat amb la Llei 4/1992, de 5 de juny, de la Generalitat Valenciana, sobre el sòl no urbanitzable, d'acord amb les magnituds urbanístiques següents:
  
a) Mode d'ordenació: edificació aïllada en parcel·la.
  
b) Parcel·la mínima edificable de 5.000 m².
  
c) Ocupació màxima de parcel·la 50%.
  
d) Reculades mínimes: 10 m a confrontants.
  
e) Índex d'edificabilitat net de parcel·la: 0,4 m²t/m²s.
  
f) Nombre de plantes: 2.
  
g) Altura regulada de 8 m.
  
h) Només s'admetran aquelles instal·lacions i construccions de caràcter assistencial a persones majors dependents (residències de tercera edat) situades en l'entorn del nucli urbà, promogudes i/o concertades amb l'administració pública i que no generen impacte territorial negatiu, la qual cosa haurà d'avaluar-se en l'expedient de declaració d'interés comunitari.»
  
La corporació local justifica la modificació en la necessitat de donar resposta a la creixent demanda social d'instal·lacions i centres residencials d'assistència a persones majors, dins del marc de la política de la Generalitat i concretament de la Conselleria de Benestar Social de promoció d'este tipus d'instal·lacions. Tenint en compte les condicions mínimes de qualitat que la normativa sectorial exigix per a este tipus de centres l'ajuntament considera que el sòl no urbanitzable de vora, donada la seua proximitat al nucli urbà i per disposar de bones vies de comunicació és adequat per a l'esmentat ús.
  
En conseqüència, es planteja introduir la compatibilitat de l'ús terciari assistencial per a residències de la tercera edat en el sòl no urbanitzable de protecció agrícola per ser este el que reunix les condicions abans indicades.
  
Cinqué. Alborache disposa de Pla General d'Ordenació Urbana aprovat definitivament per la Comissió Territorial d'Urbanisme en data 28 de febrer de 2000.
  
Fonaments de dret
  
Primer. La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
Segon. En la memòria justificativa del projecte s'indica expressament que la modificació afecta únicament les ordenances, en concret, l'article 5.35 de les normes urbanístiques ja que introduïx com a ús compatible en tot el sòl no urbanitzable protegit agrícola l'ús terciari assistencial, només per a residències de la tercera edat.
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, atés que el projecte presentat el 19 de juliol de 2002, esmena les deficiències que van motivar la suspensió de la modificació per la Comissió Territorial d'Urbanisme de València, el 27 de juny de 2002.
  
Tercer. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de pla general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot això que s'ha exposat anteriorment, la Comissió Territorial d'Urbanisme, en sessió realitzada el 30 de juliol de 2002, acorda:
  
Aprovar la modificació puntual (compatibilitat ús terciari/assistencial per a residències de la tercera edat, en sòl no urbanitzable de protecció agrícola) del Pla General d'Ordenació Urbana d'Alborache perquè s'han esmenat les contradiccions i deficiències del projecte inicial.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 30 de juliol de 2002.- El secretari de la Comissió Territorial d'Urbanisme: José Manuel Palau Navarro.